 Qabqablayaashu dagaal hurinta iyo colaadda ay u taagan yihiin kuma eka dhibaatadoodu ee waxay mar walba caqabad ku yihiin wixii la soo dhoodhoobo ee magac dawlad wata, waan wada ogsoonnahay in Somali shirar badan oo dib u heshiisiineed loo qabtay haba u badnaadeen dalalka dariska ah sida: Jabuuti, Kenya iyo Itoobiya haddana wax ka soo naasa caddaaday ma jiraan, dadka intiisa badan waxay ku eedeeyaan fashilinta shirarkaas falagalinta shisheeyaha iyo dawladaha waaweyan, balse waxay iska indha tiraan qabqablayaasha iyo amar ku taaglaynta ay ku hayaan hoggaanka umadda iyo dib u soo celinta nidaamka iyo kala dambaynta. 